# Ekosistemos energijos piramidė

Yra žinoma, kad 90 % energijos, kurią gyvas organizmas gauna maisto pavidalu, suvartojama gyvybinei veiklai, šilumai ir tik likusieji 10 % pereina į kūną ir perduodami mitybos grandinėje kitam gyvam organizmui. Vadinasi, viršutiniame mitybos grandinės lygmenyje lieka labai nedaug energijos.

Kadangi sulig kiekvienu mitybos lygmeniu energijos gaunama vis mažiau, kiekviename tolesniame lygmenyje gali egzistuoti vis mažiau individų negu ankstensiame. Taigi susidaro energijos piramidė, kurios žemiausia mitybos pakopa - tai gausybė gamintojų, turinčių daug energijos, o aukščiausia - palyginti mažai stambių vartotojų, kurie turi nedaug energijos.

Visose ekosistemose energija naudojama gyvajai medžiagai (biomasei) kurti. Šis procesas vyksta tam tikru tempu, vadinamu produktyvumu. Ekosistemos produktyvumą lemia nemažai veiksnių, tarp jų vidutinė temperatūra, saulės šviesos, kritulių kiekis.

© 2011 Karolina Untulytė